Teurgoule

Teurgoule [tœʁ.ɡul] estas riza pudingo, specifa al Normandio. Tradicie ĝi estis populara ĉe vilaĝaj festoj en Malsupra Normandio, kaj hodiaŭ ĝi restas familia pladoAustin de Croze, Les Plats régionaux de France (1928). Ĝi konsistas el rizo kuirita en lakto, dolĉigita kun sukero, kaj bonodora kun cinamo kaj foje muskato. Ĝi estas bakita en kuirpoto dum pluraj horoj. Longa kuirado kreas densan brunan karameligitan kruston super la teurgoule.

La nomo devenas de la normanda lingvo kaj signifas "tord-buŝo", referenco al la vizaĝo supozeble kuntirita de iu, kiu gustumis ĝin, pro la spicado de la plado.

Teurgoule eĉ havas fratecon Confrérie des Gastronomes de la Teurgoule et de la Fallue de Normandie, kiu havas sian sidejon en Houlgate kaj prezidas la jaran konkurson de teurgoule.https://www.ouest-france.fr/normandie/deauville-14800/la-confrerie-de-la-teurgoule-distribue-ses-prix-dimanche-1163386 Ouest-France: La confrérie de la teurgoule distribue ses prix, dimanche La prezidantaj membroj surhavas la ceremonian robon de la frateco, kiu estas verda kaj oranĝa kun mantelo. La frateco konservas la oficialan recepton.

 Recepto 
Ingrediencoj:
 2 litroj da lakto
 165 gramoj da ronda rizo
 150 gramoj da bruna sukero
 cinamo

Nepre necesa ilo: poto el emajlita grejso
 Buterumu la poton
 Metu rizon, lakton, sukeron en la poton
 Pulvorigu la surfacon per cinamo
 Enfornigu la poton dum tri horoj (je temperaturo de 180 gradoj)

Tiu deserto estas tipa normanda recepto el la 17-a jarcento. Rizo kaj cinamo ne kreskas en Normandio sed tiuj ingrediencoj estis rabitaj sur hispanaj karaveloj kiuj grundis sur la normandaj marbordoj alvenante de « Nova Mondo ».

 Referencoj 

 Vidu ankaŭ 
 Laktorizo

 Eksteraj ligiloj 

 Confrérie des Gastronomes de la Teurgoule et de la Fallue de Normandie  ()
 Teurgoule en Wikimanche ()
 Teurgoule de Janville ()

 Fonto 

Kategorio:Desertoj